sagorsarker/bangla-wikipedia huggingface dataset:
পাকিস্তানে রোহিঙ্গা জনগোষ্ঠী

পাকিস্তানে রোহিঙ্গা জনগোষ্ঠী () পাকিস্তানের সিন্ধু, করাচিতে অবস্থিত একটি সম্প্রদায়। এরা হল, রোহিঙ্গা মুসলিম () ও মায়ানমারের (আরাকান, বার্মা নামেও পরিচিত) রাখাইন রাজ্যের আদিবাসী গোষ্ঠী, যারা বার্মিজ সরকার এবং বৌদ্ধ সংখ্যাগরিষ্ঠদের দ্বারা মুসলমানদের উপর নিপীড়নের কারণে দেশ ছেড়ে পালিয়ে এসেছে। বিভিন্ন পাকিস্তানি সরকারী সূত্র এবং আরাকান ঐতিহাসিক সোসাইটির মতে, পাকিস্তানে প্রায় দুই লাখ রোহিঙ্গা শরণার্থী বসবাস করছেন। এরা সকলেই বাংলাদেশ ও ভারত পেড়িয়ে বিপদজনক ভ্রমণ শেষে করাচিতে স্থায়ী। মানব পাচার সম্পর্কিত একটি প্রতিবেদনে বলা হয়েছে যে করাচির অনিবন্ধিত অভিবাসীদের চৌদ্দ শতাংশ বার্মিজ মানুষ। করাচিতে বড় আকারের রোহিঙ্গা অভিবাসন বাংলাদেশের পরে করাচিকে বিশ্বের অন্যতম বৃহত্তম রোহিঙ্গাদের কেন্দ্রস্থল করে তুলেছে। সাম্প্রতিক বছরগুলিতে, কর্মসংস্থান খুঁজতে বেশ কয়েকজন বার্মিজ এদেশে প্রবেশ করেছে। বিভিন্ন সংস্থা এই মহিলাদের সংখ্যার প্রতিবেদন অনুসারে অবস্থানের কথা উল্লেখ করেছে।
কমিউনিটি নেতৃবৃন্দ এবং সমাজ বিজ্ঞানীদের মতে, করাচিতে ১ মিলিয়ন বাঙালি এবং ৪,০০,০০০ রোহিঙ্গা বাস করছেন। এমন অনেক বার্মিজ আবাসন কলোনি পুরো করাচি জুড়ে পাওয়া যায়। ঐতিহ্যগতভাবে, বাঙালিদের সাথে রোহিঙ্গা মানুষের সাংস্কৃতিক মিল বাঙালি সম্প্রদায়ের সাথে করাচিতে বার্মিজের আরও সহজ যোগাযোগ এবং মিথস্ক্রিয়াকে সক্ষম করেছে। তাদের স্থানীয় রোহিঙ্গা ভাষার পাশাপাশি বিশেষত বাংলাদেশের চট্টগ্রামের বাসিন্দাদের সাথে মিল রয়েছে, যারা কিছুটা স্পষ্টতই চাঁটগাঁইয়া ভাষাতে কথা বলে। পাকিস্তানে রোহিঙ্গা বার্মিজের সংখ্যা সাম্প্রতিক বছরগুলিতে হ্রাস পাচ্ছে।
বুড়ইল ইউনিয়ন

বুড়ইল ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
এই ইউনিয়নের মোট আয়তন ৫৬.৩ বর্গকিলোমিটার। 
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
এই ইউনিয়নটি ৫২টি গ্রাম ও ৪০টি মৌজা নিয়ে গঠিত।
ইউনিয়নের সাক্ষরতার হার ২৪.৬%
ইউনিয়নের বর্তমান চেয়ারম্যান জিয়াউর রহমান জিয়া।
আশরাফ উদ্দিন আহমেদ চৌধুরী

আশরাফ উদ্দিন আহমেদ চৌধুরী (১৮৯৪-২৫ মার্চ ১৯৭৬) বাংলাদেশের কুমিল্লা জেলার রাজনীতিবিদ যিনি তৎকালীন ইস্ট বেঙ্গল আইনসভার সদস্য, অবিভক্ত পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন।
আশরাফ উদ্দিন আহমেদ চৌধুরী ১৮৯৪ সালে কুমিল্লার বটগ্রামের এক জমিদার পরিবারে জন্মগ্রহণ করেন। তিনি কলকাতার সেন্ট জেভিয়ার'স কলেজিয়ে স্কুলে প্রাথমিক শিক্ষা লাভ করে রাজশাহী কলেজ থেকে স্নাতক ও কলকাতা বিশ্ববিদ্যালয় থেকে ১৯১৯ সালে আইন বিষয়ে ডিগ্রি অর্জন করেন। তার স্ত্রী রাজিয়া খাতুন চৌধুরাণী সাহিত্যিক ও কবি ছিলেন। তার মেয়ে রাবেয়া চৌধুরী বাংলাদেশ জাতীয়তাবাদী দলের ভাইস চেয়ারম্যান, কুমিল্লা জেলা দক্ষিণের সভাপতি ও সংরক্ষিত মহিলা আসনের সংসদ সদস্য ছিলেন।
আশরাফ উদ্দিন আহমেদ চৌধুরী তৎকালীন পাকিস্তানের শিক্ষামন্ত্রী ও বেংগল কংগ্রেসের সাধারণ সম্পাদক ছিলেন। ভারতীয় জাতীয় কংগ্রেসে যোগদিয়ে তিনি খেলাফত আন্দোলন ও অসহযোগ আন্দোলনসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। সক্রিয় হন। ১৯১৯ সালে গঠিত ত্রিপুরা জেলা কৃষক সমিতির অন্যতম উদ্যোক্তা তিনি। ১৯৩৭–১৯৪১ মেয়াদে তিনি বঙ্গীয় প্রাদেশিক কংগ্রেসের সাধারণ সম্পাদক হিসেবে দায়িত্ব পালন করেন। এর পর জমিয়ত উলামায়ে হিন্দে যোগদেন। তিনি ১৯৫৪ সালের নির্বাচনে অবিভক্ত জমিয়ত উলামায়ে ইসলামের শাখা তৎকালীন নেজামী ইসলাম পার্টির প্রার্থী হিসেবে নির্বাচনী এলাকা কুমিল্লা থেকে ইস্ট বেঙ্গল আইনসভার সদস্য নির্বাচিত হয়ে এ কে ফজলুল হকের নেতৃত্বে গঠিত যুক্তফ্রন্ট মন্ত্রিসভার শিক্ষামন্ত্রী হিসেবে দায়িত্ব পালন করেন। বিশ শতকের ষাট ও সত্তরের দশকে তিনি রাজনীতি থেকে দূরে ছিলেন।
আশরাফ উদ্দিন আহমেদ চৌধুরী ২৫ মার্চ ১৯৭৬ সালে মৃত্যুবরণ করেন।
ভাটগ্রাম ইউনিয়ন

ভাটগ্রাম ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
এই ইউনিয়নের মোট আয়তন ৫১.২৩ বর্গকিলোমিটার।
এই ইউনিয়নের মোট জনসংখ্যা ৩৮,০৪৮ জন।
এই ইউনিয়ন ৩৮ টি গ্রাম ও ৩৭টি মৌজা নিয়ে গঠিত। 
এই ইউনিয়নের সাক্ষরতার হার ২৮.৯%
ইউনিয়নের বর্তমান চেয়ারম্যান আবুল কালাম আজাদ।
থালতা মাঝগ্রাম ইউনিয়ন

থালতা মাঝগ্রাম ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
এই ইউনিয়নের মোট আয়তন ৪৯.৬৬ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮ জন।
এই ইউনিয়ন ৪৮টি গ্রাম ও ৫২টি মৌজা নিয়ে গঠিত।
এই ইউনিয়নের সাক্ষরতার হার ৩১.৬%
ত্রিমহনী বাজার
সোনাকানিয়া বাজার,চৌমাথা বাজার গুলিয়া বাজার.করিহাট বাজার. 
ইউনিয়নের বর্তমান চেয়ারম্যান আব্দুল মতিন
১. বায়তুস সালাম জামে মসজিদ, দারিয়া পুর।
১.আটান দিঘি
নন্দীগ্রাম ইউনিয়ন

নন্দিগ্রাম ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
এই ইউনিয়নের মোট আয়তন ২০.৫ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ১৮,৮৮৯ জন।
এই ইউনিয়ন ৩৪টি গ্রাম ও ৩৪টি মৌজা নিয়ে গঠিত।
২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৬০%। এখানে ৯টি প্রাথমিক বিদ্যালয়, ২টি উচ্চ বিদ্যালয় ও ৩টি মাদ্রাসা রয়েছে। 
এখানে ৪টি হাটবাজার রয়েছে।
ভাটরা ইউনিয়ন, নন্দীগ্রাম

ভাটরা ইউনিয়ন বাংলাদেশের বগুড়া জেলার নন্দীগ্রাম উপজেলার একটি ইউনিয়ন।
এই ইউনিয়নের মোট আয়তন ২৩ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩১,৩৭৫ জন।
এই ইউনিয়ন ৫৬টি গ্রাম ও ৫২টি মৌজা নিয়ে গঠিত। 
২০০১ সালের শিক্ষা জরিপ অনুযায়ী ইউনিয়নের সাক্ষরতার হার ৪৯%। এখানে, ১৬টি প্রাথমিক বিদ্যালয়, ৬টি উচ্চ বিদ্যালয় ও ৩টি মাদ্রাসা রয়েছে। 
এখানে ৫টি হাটবাজার রয়েছে। 
১. পন্ডিতপুকুর বাজার 
২. গোহালগাড়ী বাজার
৩. ভাটরা বাজার
৪. ভাগবজর মৌসুমী বাজার
৫. বৃন্দাবন বাজার
ইউনিয়নের বর্তমান চেয়ারম্যান মোরশেদুল বারী
১. ছোটকঞ্চি রাধামাধব মন্দির 
২. মহালক্ষী নারায়ণ মন্দির ছোটকঞ্চি 
৩. মাটিহাঁস শিববাড়ি মন্দির 
৪. সার্বজনীন দূর্গা মন্দির ছোটকঞ্চি
শিবপুর ইউনিয়ন, গোবিন্দগঞ্জ

শিবপুর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার ১৫ নং ইউনিয়ন। এই ইউনিয়নের আয়তন ১৫.২৬ বর্গ কি.মি.।
গোবিন্দগঞ্জ উপজেলা সদর থেকে আনুমানিক ৬.০০কিঃ কিঃমি পূর্ব দিকে এই ইউনিয়নের অবস্থান
কোচাশ্বর এর উত্তর দিকে, মহিমাগঞ্জ এর পশ্চিম দিকে এবং রাখাল বুরুজ এর দক্ষিণ দিকে 
লোকসংখ্যা –২৭২০৫ জন (প্রায়) (২০১১ সালের আদম শুমারি অনুযায়ী)
হাট/বাজার সংখ্যা -৪ টি।
এতিমখানা
বৃত্তীয় গতি

পদার্থবিজ্ঞানে, বৃত্তীয় গতি হল একটি বৃত্তের পরিধি বরাবর কোনও বস্তুর চলাচল বা একটি বৃত্তাকার পথ ধরে ঘূর্ণন। এটি অপরিবর্তনীয় হতে পারে, অর্থাৎ কৌণিক আবর্তনের হার এবং গতিবেগ অপরিবর্তনীয়, বা পরিবর্তনীয় হতে পারে, যেখানে আবর্তনের হার পরিবর্তিত হয়। ত্রি-মাত্রিক বস্তুর একটি নির্দিষ্ট অক্ষের চারপাশে ঘূর্ণন হলে এর প্রতিটি অংশের বৃত্তাকার গতি থাকে। গতির সমীকরণগুলি বস্তুর ভরকেন্দ্রের গতি বর্ণনা করে।
বৃত্তীয় গতির উদাহরণের মধ্যে আছে: একটি কৃত্রিম উপগ্রহের স্থির উচ্চতায় পৃথিবী প্রদক্ষিণ, একটি ছাদের পাখার ফলকগুলির একটি চক্রকেন্দ্রের চারদিকে ঘোরা, দড়িতে বাঁধা একটি পাথরকে বৃত্তীয় পথে ঘোরানো, একটি গাড়ির দৌড়ের পথে বক্ররেখায় ঘোরা, একটি ইলেকট্রনের একটি অভিন্ন চৌম্বক ক্ষেত্রে লম্বভাবে গতিশীল থাকা, এবং একটি গিয়ারের একটি যন্ত্রের ভিতরে ঘোরা।
যেহেতু বস্তুর বেগ ভেক্টর ক্রমাগত দিক পরিবর্তন করছে, অতএব ঘূর্ণন কেন্দ্রের অভিমুখে চলন্ত বস্তুটির ত্বরণ ঘটছে। এটি ঘটছে একটি কেন্দ্রমুখী বলের অধীনে। এই ত্বরণ না থাকলে নিউটনের গতিসূত্র অনুসারে বস্তুটি সরলরেখায় চলত।
পদার্থবিজ্ঞানে, অভিন্ন বৃত্তীয় গতি,- স্থির গতিবেগে বৃত্তাকার পথ অতিক্রমকারী কোনও বস্তুর গতি বর্ণনা করে। যেহেতু বস্তুটি বৃত্তীয় গতিতে আছে, আবর্তনের অক্ষ থেকে এর দূরত্ব সর্বদা স্থির থাকে। যদিও বস্তুরর দ্রুতির পরিবর্তন হচ্ছেনা, এর গতিবেগ পরিবর্তিত হচ্ছে: গতিবেগ, একটি ভেক্টর রাশি হওয়ায়, বস্তুর গতি এবং তার ভ্রমণের অভিমুখ উভয়ের উপর নির্ভর করে। বেগের পরিবর্তন হচ্ছে অর্থাৎ এখানে ত্বরণের উপস্থিতি নির্দেশ করছে; এই কেন্দ্রমুখী ত্বরণের মানের পরিবর্তন হচ্ছেনা এবং এর অভিমুখ আবর্তনের অক্ষের দিকে সর্বদা নির্দেশিত। এই ত্বরণটি কেন্দ্রমুখী বল দ্বারা উৎপাদিত হয় এবং সেটিও স্থির মানের এবং ঘূর্ণনের অক্ষের দিকে নির্দেশিত।
একটি দৃঢ় বস্তুর নির্দিষ্ট অক্ষের চারপাশে ঘূর্ণনের ক্ষেত্রে, যদি বস্তুটি আবর্তন পথের ব্যাসার্ধের থেকে তুলনামূলকভাবে ছোট না হয়, বস্তুর প্রতিটি কণা একই কৌণিক বেগ সহ অভিন্ন বৃত্তাকার গতিতে চলে। তবে অক্ষের সাপেক্ষে স্থান পরিবর্তনের সাথে সাথে গতিবেগ এবং ত্বরণ পরিবর্তিত হচ্ছে।
একটি বৃত্তীয় গতি যার ব্যাসার্ধ "r", বৃত্ত "C"এর পরিধি হল = 2"r"। যদি একটি ঘূর্ণনের সময়কাল "T" হয়, আবর্তনের কৌণিক হার, ω, যেটি কৌণিক বেগ নামেও পরিচিত, সেটি হল:
বৃত্তে ভ্রমণকারী বস্তুর গতি:
"t" সময়ে অতিক্রান্ত কোণ θ হল:
বস্তুর কৌণিক ত্বরণ, "α", হল:
অভিন্ন বৃত্তীয় গতির ক্ষেত্রে, α এর মান শূন্য।
দিক পরিবর্তনের কারণে যে ত্বরণ হচ্ছে তা হল:
ত্বরণসূত্র ব্যবহার করেও কেন্দ্রমুখী এবং কেন্দ্রবিমুখী বলও বার করা যাবে:
চিত্র ১-এ ভেক্টর সম্পর্কগুলি দেখানো হয়েছে। আবর্তনের অক্ষ ভেক্টর ω হিসেবে দেখানো হয়েছে, যেটি কক্ষপথের তলের সাথে লম্বভাবে আছে এবং তার মান ω = "d"θ / "dt"। ω এর অভিমুখ দক্ষিণ হস্তের নিয়ম ব্যবহার করে বেছে নেওয়া হয়েছে। এই ধারা অনুযায়ী আবর্তন বর্ণনা করার জন্য, গতিবেগের মান হয় একটি ভেক্টর সদিক গুণন,
এটিও একটি ভেক্টর রাশি এবং ω ও r("t") দুজনের ওপরেই লম্ব, এবং কক্ষপথের স্পর্শক। এর মান ω "r"। একইভাবে, ত্বরণ হল
এটিও একটি ভেক্টর এবং ω ও v("t") দুজনের ওপর লম্ব। এর মান ω |v| = ω "r" এর অভিমুখ r("t")এর ঠিক বিপরীত।
সবচেয়ে সরল ক্ষেত্রে গতি, ভর এবং ব্যাসার্ধ অপরিবর্তনীয়।
মনে করা যাক ১ কিলোগ্রামের একটি বস্তু, এক মিটার ব্যাসার্ধের একটি বৃত্তে চলমান, যার কৌণিক বেগ হল এক রেডিয়ান প্রতি সেকেন্ড।
উড্ডয়নকাল

উড্ডয়ন কাল হলো একটি সময়ের পরিমাপ যা কোন বস্তু, কণা, তরঙ্গ (যেমন শব্দ তরঙ্গ তড়িৎ চৌম্বকীয় তরঙ্গ ইত্যাদি) কর্তৃক গৃহীত হয়ে থাকে যাতে করে সেটি কোন মাধ্যমে যাতায়াত করতে পারে। এই ধারনাটি ব্যবহার করা যেতে পারে, যখন কোন স্ট্যান্ডার্ড সময় নির্ধারণ করতে হয় (যেমন এটমিক ফাউন্টেইন ইত্যাদি), গতি অথবা গতিপথের দৈর্ঘ্য মাপার একটি পন্থা হিসেবে, কিংবা কনা বা মাধ্যমে বিভিন্ন দশা (যেমন গঠন  কম্পাঙ্ক ইত্যাদি) জানার একটি পন্থা হিসেবে। ভ্রমণ কিতাব বস্তুটি শনাক্ত করা যেতে পারে প্রত্যক্ষভাবে (উদাহরণস্বরূপ আয়ন ডিটেক্টর এর মাধ্যমে কোন ম্যাস স্পেকট্রামের ভিতর) অথবা পরোক্ষভাবে (উদাহরণস্বরূপ লেজার ড্রপার ভিতর আলোক রশ্মি প্রয়োগ করার মাধ্যমে)।
ইলেকট্রনিকের জগতে, এটি ব্যবহার করে এমন প্রথমদিককার যন্ত্র গুলোর মধ্যে একটি হলো আল্ট্রাসনিক দূরত্ব পরিমাপের যন্ত্র, যা একটি অতিস্বনক(ultrasonic) পালস নির্গত করে এবং তরঙ্গ এমিটারে প্রতিফলিত হয়ে ফিরে আসার সময় কালের ভিত্তিতে কোন কঠিন বস্তু পর্যন্ত দূরত্ব মাপতে সক্ষম। উড্ডয়নকাল পদ্ধতিটি বৈদ্যুতিক গতিশীলতা অনুমান করতেও ব্যবহার করা হয়। মূলত এটি কম পরিবাহিতা পাতলা ফিল্ম পরিমাপের জন্য তৈরি করা হয়েছিল, পরবর্তীতে এটি সাধারণ অর্ধপরিবাহীদের জন্য সামঞ্জস্য করা হয়। এই পরীক্ষামূলক কৌশলটি ধাতু-ডাইলেট্রিক ধাতব কাঠামোর জন্য ব্যবহৃত হয় পাশাপাশি জৈব ক্ষেত্র-প্রভাব ট্রানজিস্টর। অতিরিক্ত চার্জ লেজার বা ভোল্টেজ পালস প্রয়োগ করে উৎপন্ন করা হয়।
, আয়নগুলি বৈদ্যুতিক ক্ষেত্রের মাধ্যমে ভর ও চার্জের অনুপাতের উপর নির্ভর করে আয়নটির অপরিবর্তিত গতিবেগ ও গতিশক্তিতে ত্বরান্বিত হয়। এভাবেই উড্ডয়নকাল নীতিটি ব্যবহৃত হয় গতি পরিমাপের জন্য যেখান থেকে নির্ণয় করা যায়। ইলেকট্রনের উড্ডয়নকাল নীতিটি ব্যবহৃত হয় ইলেকট্রনের গতিশক্তি পরিমাপের জন্য।
, উড্ডয়নকাল পদ্ধতিটি মাধ্যমনির্ভর অপটিকাল পথের দৈর্ঘ্যকে অপটিকাল তরঙ্গ দৈর্ঘ্যের একটি পরিসীমা ধরে পরিমাপ করতে ব্যবহার করা হয়, যেখান থেকে মাধ্যমের সংমিশ্রণ এবং বৈশিষ্ট্য বিশ্লেষণ করা যেতে পারে।
শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার

শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার হচ্ছে তামিল চলচ্চিত্রের অভিনেত্রীদের জন্য একটি প্রাদেশিক সরকার কর্তৃক প্রদত্ত পুরস্কার, এটি তামিলনাড়ু রাজ্য চলচ্চিত্র পুরস্কারের একটি অংশ। ১৯৬৭ সালে এই পুরস্কার সর্বপ্রথম চালু হয় এবং প্রায় প্রতি বছরই এই পুরস্কার দেওয়া হচ্ছিলো তবে একেবারে প্রতিবছর এই পুরস্কারটি প্রদান করা হয়নি এবং এরকম কোনো নিয়মও নেই যে প্রত্যেক বছর এই পুরস্কার দেওয়া হবে।
চিত্র সম্পাদনা

মূলত চিত্র সম্পাদনা কথাটি চিত্রের পরিবর্তন করার প্রক্রিয়াগুলিকে অন্তর্ভুক্ত করে, সেগুলি ডিজিটাল ফটোগ্রাফ বা প্রচলিত ফটোগ্রাফ ও হতেপারে আবার ঐতিহ্যবাহী ফটো বা রাসায়নিক ফটোগ্রাফ ও হতে পারে অথবা কোনো সাধারণ চিত্র।
অন্য কথায়; গতানুগতিক বা অ্যানালগ চিত্র সম্পাদনা/ফটোগ্রাফ সংশোধন করতে বা এয়ার ব্রাশের মতো সরঞ্জাম ব্যবহার করে বা কোনও চিরাচরিত শিল্প মাধ্যমের সাহায্যে চিত্রগুলি সম্পাদনা করা ও ফটো পুনর্নির্মাণ হিসাবে পরিচিত। 
গ্রাফিক সফ্টওয়্যার প্রোগ্রামগুলি, যা ভেক্টর গ্রাফিক্স সম্পাদক, রাস্টার গ্রাফিক্স সম্পাদক এবং ৩ ডি মডেলারগুলিকে বিস্তৃতভাবে গোষ্ঠীভুক্ত করা যেতে পারে, সেগুলি প্রাথমিক সরঞ্জাম যা ব্যবহারকারীর দ্বারা চিত্রগুলি হেরফের, বর্ধন এবং রূপান্তর করতে পারে। স্ক্র্যাচ থেকে কম্পিউটার আর্ট রেন্ডার বা তৈরি করতে অনেকগুলি চিত্র সম্পাদনা প্রোগ্রামও ব্যবহৃত হয়।
রাস্টার চিত্রগুলি চিত্রের উপাদান বা পিক্সেলগুলির গ্রিড আকারে একটি কম্পিউটারে সংরক্ষণ করা হয়। এই পিক্সেলগুলিতে চিত্রের রঙ এবং উজ্জ্বলতার তথ্য রয়েছে। চিত্র সম্পাদকরা চিত্রটিকে বিভিন্ন উপায়ে উন্নত করতে পিক্সেল পরিবর্তন করতে পারেন। পিক্সেলগুলি ইমেজ সম্পাদকদের মধ্যে পরিশীলিত অ্যালগরিদম দ্বারা পৃথকভাবে একটি গোষ্ঠী হিসাবে বা পৃথকভাবে পরিবর্তিত হতে পারে। এই নিবন্ধটি বেশিরভাগই বিটম্যাপ গ্রাফিক্স সম্পাদককে বোঝায় যা প্রায়শই ফটোগ্রাফ এবং অন্যান্য রাস্টার গ্রাফিক্স পরিবর্তনের জন্য ব্যবহৃত হয়। 
তবে ভেক্টর গ্রাফিক্স সফ্টওয়্যার, যেমন অ্যাডোব ইলাস্ট্রেটর, কোরিলড্রাডাব্লু, জারা ডিজাইনার প্রো বা ইনসক্যাপ, ভেক্টর চিত্রগুলি তৈরি এবং সংশোধন করতে ব্যবহৃত হয়, যা পিক্সেলের পরিবর্তে লাইন, বেজিয়ার কার্ভ এবং পাঠ্যের বিবরণ হিসাবে সংরক্ষণ করা হয়। রাস্টার ইমেজটিকে ভেক্টরাইজ করার চেয়ে ভেক্টর ইমেজকে রাস্টেরাইজ করা সহজ; কীভাবে একজন রাস্টার ইমেজকে ভেক্টরাইজিং করা যায় তা কম্পিউটার ভিশন ক্ষেত্রে অনেক গবেষণার ফোকাস। ভেক্টর চিত্রগুলি আরও সহজেই সংশোধন করা যেতে পারে কারণ এগুলিতে সহজে পুনর্বিন্যাসের জন্য আকারগুলির বিবরণ রয়েছে। এগুলি যে কোনও রেজোলিউশনে রাস্টারাইজেবল হয়ে ওঠার মতোও।
নর্টনের উপপাদ্য

সরাসরি বর্তনী তত্ত্বমতে , নর্টনের উপপাদ্য বা নর্টন'স থিওরেম (বা মেয়ার-নর্টন উপপাদ্য ) একটি সরলীকরণ পদ্ধতি যেখানে রৈখিক সময় পরিবর্তিত-প্রতিরোধ, ভোল্টেজ উৎস এবং বিদ্যুৎ উৎস তৈরি নেটওয়ার্কে প্রয়োগ করা যেতে পারে। নেটওয়ার্কের টার্মিনালগুলির জোড়াতে এটি বিদ্যুৎ উৎস এবং সমান্তরালভাবে একটি একক রোধ দ্বারা প্রতিস্থাপিত হতে পারে। 
পরিবর্তী তড়িৎ প্রবাহ (এসি) সিস্টেমের জন্য রোধের পাশাপাশি রিএক্টিভ ইম্পিডেন্সের জন্যও এই থিওরি ব্যবহার করা যায়।
নর্টন সমতুল্য সার্কিট একটি প্রদত্ত রৈখিক সূত্র ও ইম্পিডেন্সকে কোন নেটওয়ার্কের প্রতিনিধিত্ব করতে ব্যবহৃত হয়।
নর্টনের উপপাদ্য এবং থেভেনিনের উপপাদ্যটি সার্কিট বিশ্লেষণ সরলকরণের জন্য এবং সার্কিটের প্রাথমিক-অবস্থা এবং প্রান্তীয় অবস্থা পরিমাপের জন্য ব্যাপকভাবে ব্যবহৃত হয়। 
নর্টনের থিওরিটি স্বাধীনভাবে সিমেন্স অ্যান্ড হালস্কের গবেষক হান্স ফারডিনান্ড মেয়ার (১৮৯৫-১৯৮০) এবং বেল ল্যাবস ইঞ্জিনিয়ার অ্যাডওয়ার্ড ল্যারি নর্টন (১৮৯৮-১৯৮৩) দ্বারা আবিষ্কৃত হয়েছিল ।
উদাহরণে, মোট প্রবাহ "I"
রোখের মধ্য দিয়ে প্রবাহঃ
সমতূল্য রোধ
সমতূল্য সার্কিটটি 3.75 mA বিদ্যুৎ উৎস 2 kΩ রোখের সাথে সমান্তরাল
একটি নর্টন সমতুল্য সার্কিট নিচের সমীকরণ দ্বারা থেভেনিন সমতুল্য সম্পর্কিত : 
কুইউং তত্ত্বের "নর্টন থিওরি" এর প্যাসিভ সার্কিট সমতুল্য তাকে চ্যান্ডি হার্জোগ উও উপপাদ্য বলে । একটি উলটাকর কিউয়িং সিস্টেম এটা প্রায়ই একটি একক (দ্বারা সারিগুলি একজন নীরস উপসেট প্রতিস্থাপন করা সম্ভব FCFS বা থানা একটি সুসংগত মনোনীত সেবা হার সহ) কিউ।
ইরু মালারগাল

ইরু মালারগাল () হচ্ছে ১৯৬৭ সালে মুক্তিপ্রাপ্ত একটি তামিল চলচ্চিত্র। এ. সি. তিরুলোকচন্দ্রের রচনা এবং পরিচালনায় চলচ্চিত্রটির প্রযোজক ছিলেন তম্বু। মুখ্য ভূমিকায় ছিলেন শিবাজি গণেশন, কে. আর. বিজয়া এবং পদ্মিনী, এছাড়াও ছিলেন নাগেশ এবং মনোরমা। চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন; অভিনেত্রী কে. আর. বিজয়া এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
চলচ্চিত্রটির গল্প লিখেছিলেন এ. সি. তিরুলোকচন্দ্র, তিনি নিজেই পরিচালনা করেছিলেন, আর প্রযোজক ছিলেন তম্বু। তম্বু মাজিনেহ সিনে প্রোডাকশন্স নামক প্রযোজনা প্রতিষ্ঠান দ্বারা চলচ্চিত্রটি প্রযোজনা করেছিলেন। সংলাপ লিখেছিলেন আরুর দাস, চিত্রগ্রাহক ছিলেন প্রযোজক তম্বু এবং সম্পাদনা করেছিলেন বি. কন্দস্বামী। চলচ্চিত্রটিতে কলা-কুশলীদের নাম এবং চলচ্চিত্র সংশ্লিষ্ট অন্যান্য মানুষের নাম দেখানোর সময় তিরুলোকচন্দ্রের নাম তামিল ভাষায় 'তিরুলোগচন্দ্র' বানানে দেখানো হয়েছিলো।
১৯৬৭ সালের নভেম্বর মাসের ১ তারিখ দিওয়ালি উৎসবের দিন চলচ্চিত্রটি মুক্তি পায়, একই দিনেই শিবাজি গণেশন এবং কে. আর. বিজয়া অভিনীত ঊটি ভারাই উরাভু চলচ্চিত্রটি মুক্তি পায়। উটি ভারাই উরাভুর চেয়ে এই চলচ্চিত্রটি (ইরু মালারগাল) বেশি দর্শকপ্রিয়তা পেয়েছিলো। শিবাজি গণেশন, কে. আর. বিজয়া এবং পদ্মিনী এই তিনজনেরই অভিনয় ভালো ছিলো।
বালির গীতিতে চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন।
আইআরটি ফ্লাশিং লাইন

আইআরটি ফ্লাশিং লাইনটি নিউ ইয়র্ক সিটি সাবওয়ে ব্যবস্থার দ্রুতগামী গণপরিবহন পথ, কুইন্সের ফ্লাশিংয়ে অবস্থিত পূর্ব প্রান্তিক বা টার্মিনালের জন্য এর নামকরণ করা হয়। এটি এ বিভাগের অংশ হিসাবে পরিচালিত হয়। বেসরকারি পরিচালনা সংস্থা ইন্টারবরো র‌্যাপিড ট্রানজিট কোম্পানি (আইআরটি) ১৯১৫ সাল থেকে ১৯২৮ সালের মধ্যে কুইন্সের ফ্লাশিং থেকে ম্যানহাটনের টাইমস স্কয়ার পর্যন্ত লাইনের অংশটি নির্মাণ করে। ২০১৫ সালে পশ্চিম ম্যানহাটনের হাডসন ইয়ার্ডস পর্যন্ত একটি পশ্চিমা সম্প্রসারণ খোলা হয় এবং লাইনটি এখন ফ্লাশিং থেকে ম্যানহাটনের চেলসি পর্যন্ত প্রসারিত। এটি ৭ লোকাল পরিষেবার ট্রেন বহন করে, পাশাপাশি ব্যস্ত সময়ে এক্সপ্রেস <৭> পরিচালিত হয়। এটি কুইন্স এলাকায় বর্তমানে পরিষেবা প্রদানকারী একমাত্র পরিচালনাগত আইআরটি লাইন।
এটি স্টেশনের ফলক, দাপ্তরিক পাতাল রেল মানচিত্র এবং আর১৮৮ গাড়িতে অভ্যন্তরীণ পথের মানচিত্র বেগুনি রঙে দেখানো হয়েছে। ১৯২৮ সালে ফ্লাশিংয়ের জন্য সমস্ত পথটি চালু হওয়ার আগে, এটি করোনা লাইন বা উডসাইড ও করোনা লাইন হিসাবে পরিচিত ছিল। ১৯৪৯ সালে বিএমটি পরিষেবা বন্ধ করার আগে, টাইমস স্কয়ার এবং কুইন্সবরো প্লাজার মধ্যে আইআরটি ফ্লাশিং লাইনের অংশটি কুইন্সবরো লাইন হিসাবে পরিচিত ছিল। ২০১০ সালের মাঝামাঝি থেকে লাইনটির সংকেত ব্যবস্থাটি একটি স্বয়ংক্রিয় ব্যবস্থায় রূপান্তরিত হয়।
ফ্লাশিং লাইনে বিভিন্ন শৈলীর স্থাপত্য রয়েছে, যা ইস্পাত গার্ডারের উত্তোলিত রেলপথ থেকে শুরু করে ইউরোপীয় শৈলীর কংক্রিট ভায়াডাক পর্যন্ত রয়েছে। পাশাপাশি ভূগর্ভস্থ স্টেশনগুলিতে কিছু অনন্য নকশা রয়েছে। নকশার মধ্যে ইতালিয় শৈলীতে হান্টারস পয়েন্ট অ্যাভিনিউ; লন্ডনের আন্ডারগ্রাউন্ড স্টেশনের অনুরূপ একক রাউন্ড টিউব বিশিষ্ট গ্র্যান্ড সেন্ট্রাল–৪২তম স্ট্রিট; এবং গভীর খিলান ও প্রশস্ত অভ্যন্তর সহ ওয়াশিংটন মেট্রোর স্টেশন সদৃশ ৩৪তম স্ট্রিট–হাডসন ইয়ার্ডস অন্তর্ভুক্ত রয়েছে।
সরাইকেল্লা

সরাইকেল্লা, পূর্ব ভারতে অবস্থিত ঝাড়খণ্ড রাজ্যের সরাইকেল্লা খরসোয়া জেলার প্রশাসনিক সদর দফতর৷ পূর্বে এটি ঝাড়খণ্ডের পূর্বতন পশ্চিম সিংভূম জেলার একটি পুরসভা ছিলো৷ শহরটি একসময়ে ওড়িয়া সরাইকেল্লা দেশীয় রাজ্যের রাজধানী ছিলো৷ শহরটি একটি জাতীয়সড়ক জংশন এছাড়া এখানে রয়েছে কৃষি বিপণন কেন্দ্র, তাম্র আকরিক শোধনাগার৷ নিকটেই রয়েছে লোহা, তামা এসবেস্টস ও চুনাপাথর উত্তোলনের খনি৷ এটি জামশেদপুর ও চাইবাসা শহর দুটির সড়ক দূরত্বের মধ্যবর্তী স্থানে অবস্থিত৷
সরাইকেল্লা শহরটি দক্ষিণ ঝাড়খণ্ডের কোলহান বিভাগ দিয়ে বয়ে যাওয়া খড়কাই নদীর দক্ষিণ তীরে অবস্থিত৷ এটি জামশেদপুর শহরের সাথে সড়ক পথে যুক্ত৷ 
সরাইকেল্লা রাজ্য ছিলো ব্রিটিশ ভারতে অবস্থিত একটি দেশীয় রাজ্য৷ এটি উড়িষ্যার দেশীয় রাজ্যগোষ্ঠীর মধ্যে অবস্থিত ছিলো, যা বর্তমানে ঝাড়খণ্ড রাজ্যের অন্তর্গত একটি পূর্বতন স্বাধীন দেশীয় রাজ্য। রাজ্যটির রাজধানী ছিলো এই শহরে৷ মোটামুটিভাবে ১১৬৩ বর্গ কিলোমিটার জুড়ে বিস্তৃত এই রাজ্যের ১৯০১ খ্রিস্টাব্দের নথি অনুসারে বার্ষিক রাজস্বের পরিমাণ ছিলো ৯২,০০০ ভারতীয় মুদ্রা৷ এটি ছোটনাগপুরের নয়টি দেশীয় রাজ্যের একটি, যা বেঙ্গল প্রেসিডেন্সির অধীনস্থ ছিলো৷ রাজ্যটির শেষ শাসক রাজা আদিত্যপ্রতাপ সিংহদেও ১৯৪৮ খ্রিস্টাব্দের ১৮ই মে তারিখে রাজ্যটি ভারতীয় অধিরাজ্যে যোগদান করার সম্মতিপত্রে স্বাক্ষর করেন৷
সরাইকেল্লা ছৌ নাচের জন্য বিখ্যাত৷ এটি ওড়িয়া এবং হো উভয় জাতির মিশেলে তৈরী একটি শিল্প কলা৷ এছাড়া একাধিক দর্শনীয় স্থানের মধ্যে রয়েছে পূর্বতন রাজার রাজপ্রাসাদ, কুদরসাই মন্দির, অতিথিশালা, শিব মন্দির এবং একাধিক সাংস্কৃতিক স্থল৷ রথ যাত্রা এবং দুর্গাপূজা যথেষ্ট ধুমধাম করে পালন করা হয়৷
২০১১ খ্রিস্টাব্দে ভারতের জনগণনা অনুসারে সরাইকেল্লা শহরের জনসংখ্যা ২৬,১৪৫ জন৷ জনসংখ্যার ৫৩ শতাংশ পুরুষ ও ৪৭ শতাংশ নারী৷ শহরটির মোট সাক্ষরতার হার ৭০ শতাংশের মতো যেখানে পুরুষ সাক্ষরতার হার ৭৮ শতাংশ ও নারী সাক্ষরতার হার ৬১ শতাংশ৷ সরাইকেল্লার জনসংখ্যার ১২ শতাংশ ছয় বৎসর অনূর্ধ্ব৷
মেমানপুর

মেমানপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকে অবস্থিত একটি জনবসতি এলাকা। এই এলাকাটি ২০১১ সালের জনগণনায় পৃথক স্থান হিসেবে চিহ্নিত হয়নি। গুগল ম্যাপেও এটি পৃথকভাবে দৃষ্ট হয় না। তবে এখানকার প্রাচীন পঞ্চরত্ন শ্যামসুন্দর মন্দিরটির কথা একাধিক গ্রন্থে পাওয়া যায়। মন্দিরটির স্থানাঙ্ক । মেমানপুরের কাছে একটি প্রাথমিক বিদ্যালয়ও অবস্থিত। 
ডেভিড জে. ম্যাককাশন মেমানপুরের পঞ্চরত্ন শ্যামসুন্দর মন্দিরটির কথা উল্লেখ করেছেন। মন্দিরটি সম্ভবত সপ্তদশ শতাব্দীতে প্রতিষ্ঠিত হয়। মন্দিরটি মাকড়া পাথরে নির্মিত। পরিমাপ ২৬ বর্গফুট। এই মন্দিরের গায়ে অলংকরণ বিশেষ দেখা যায় না। তবে এটি খাঁজকাটা রেখ শৈলীর শিখর এবং খিলানযুক্ত তিনটি প্রবেশপথ বিশিষ্ট। মন্দিরটির বিশেষত্ব হল ছাদ ও প্রবেশপথের মধ্যবর্তী অংশ যতটা না উঁচু তার থেকে বেশি চওড়া।
হাটবসন্তপুর

হাটবসন্তপুর হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।
হাটবসন্তপুর গ্রামের স্থানাঙ্ক ।
ভৌগোলিক ও আর্থ সামাজিক অবস্থা
আরামবাগ মহকুমা দ্বারাকেশ্বর নদী দ্বারা পশ্চিম ও পূর্বাংশে বিভাজিত। পশ্চিমাংশ উঁচু ও পাথুরে, এ অংশটি প্রতিবেশী বাঁকুড়া জেলা পর্যন্ত বিস্তৃত। হাটবসন্তপুর মহকুমার পূর্বাংশে অবস্থিত। এ অংশটি পলিমাটি দিয়ে গঠিত সমতল ভূমি। এ অঞ্চলে রেলপথ, সড়ক জাল ও বন্যা নিয়ন্ত্রণ কার্যক্রমের প্রভাব আছে এ অঞ্চলের ৯৪.৭৭% জনগণ গ্রামীণ জনপদে বাস করে, মাত্র ৫.২৩% জনগণ শহরে থাকেন।
২০১১ সালের জনগণনা অনুযায়ী, হাটবসন্তপুরের জনসংখ্যা ২,৮৭৮। এর মধ্যে ১,৪৪২ জন (৫০ শতাংশ) পুরুষ এবং ১,৪৩৬ জন (৫০ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৭৫। হাটবসন্তপুরের মোট সাক্ষর জনসংখ্যা ৯৫৭ (অন্যূন ছয় বছর বয়সী জনসংখ্যার ৮২.৩৭ শতাংশ)।
টেরা-

টেরা (প্রতীক T) হলো মেট্রিক ব্যবস্থায় এককের একটি এসআই উপসর্গ। টেরা দ্বারা এক ট্রিলিয়ন বা ১০ বা ১০,০০,০০,০০,০০,০০০ (ক্ষুদ্র স্কেলে এক ট্রিলিয়ন এবং দীর্ঘ স্কেলে এক বিলিয়ন) সংখ্যক মান প্রকাশ করে। "টেরা" শব্দটির উৎপত্তি প্রাচীন গ্রিক শব্দ "টেরাস" (; ) থেকে, যার অর্থ "দানব"। ১৯৬০ সালে উপসর্গটি আন্তর্জাতিক একক পদ্ধতিতে স্বীকৃত হয়।
চাংবাই জলপ্রপাত

চাংবাই জলপ্রপাত (, অনুবাদঃ চিরশুভ্র জলপ্রপাত) চীনের চাংবাই পর্বতমালার চাংবাই আগ্নেয়পর্বতের জ্বালামুখের স্বর্গ হ্রদ হতে উদ্ভূত জলপ্রপাত। ৬৮ মিটার লম্বা ২ ঝরা বিশিষ্ট প্রবাহটি ইরদাওবাই নদী হিসেবে প্রবাহিত হয়ে সংহুয়া নদীর দ্বিতীয় প্রবাহের সাথে মিশেছে। এটি আগ্নেয়গিরির ক্যালডেরায় সৃষ্ট হ্রদ হতে পতিত সর্বোচ্চ জলপ্রপাত।
স্বর্গ হ্রদ চীন ও উত্তর কোরিয়ার সীমান্তে আগ্নেয়পর্বতের উপরে অবস্থিত। পর্বতটির দক্ষিণ-পূর্বাংশ উত্তর কোরিয়ার রিয়াংগাং প্রদেশ ও উত্তর-পশ্চিমাংশ চীনের জিলিন প্রদেশের অন্তর্গত। পর্বতটির চীনের অংশ চাংবাই এবং কোরিয়ার অংশ পিকটু নামে পরিচিত। জলপ্রপাতটি স্বর্গ হ্রদের উত্তর দিক বা চাংবাই পর্বত হতে নির্গত হয়ে ৬৮ মিটার(২২৩ ফুট) নীচে পতিত হয়েছে। এটিতে সারা বছর প্রবাহ থাকে। স্বর্গ হ্রদ সাধারণত জুন-জুলাই পর্যন্ত হিমায়িত থাকে, তবে হ্রদের মধ্য ও নিম্নস্তরের পানির তাপমাত্রা বেশি থাকায় স্বর্গ হ্রদের সম্পূর্ণ জল বরফে পরিণত হয়না। ফলে শীত মৌসুমে চাংবাই জলপ্রপাতে প্রবাহ কমে গেলেও কখনো বন্ধ হয়না।
চাংবাই জলপ্রপাতের কাছেই পানি নির্গমণ পথে একটি উষ্ণ প্রসবণ সৃষ্টি হয়েছে, জুলং প্রস্রবণ নামে পরিচিত জলাধারটি রঙ্গীন শৈবালে পূর্ণ এবং সংহুয়া নদীর উৎপত্তিস্থল। সংহুয়া নদীর প্রাথমিক প্রবাহ ইরদাওবাই নামে পরিচিত। নদীটি পরবর্তীতে আমুর নদীর দীর্ঘতম উপনদী হিসেবে ওখোৎস্ক সাগরে পতিত হয়েছে।
২০০০ সালে গিনেস বিশ্ব রেকর্ড জলপ্রপাতটিকে আগ্নেয়গিরি হ্রদ হতে উদ্ভূত, উচ্চতায় সবচেয়ে দীর্ঘ জলপ্রপাত হিসেবে স্বীকৃতি দিয়েছে। জলপ্রপাতটির পর্যটনের জন্য পরিচিত। সারাবছর জলপ্রপাতের নিকটে গমন করা যায়। পর্যটকদের জন্য প্রপাতের কাছে যাওয়ার জন্য কাঠের সিড়ি ও ছাউনি দেয়া পথ আছে। কোরিয়া ও চীনের জিলিন প্রদেশের লোকেরা স্বর্গ হ্রদের পানিকে পবিত্র মনে করে। একারণে চীনা ও কোরিয়ার পর্যটকরা এই জলপ্রপাতের পানি বোতলে সংগ্রহ করে থাকেন।
ফাতেমা চৌধুরী পারু

ফাতেমা চৌধুরী পারু (৪ আগস্ট ১৯৪৪–অজানা) বাংলাদেশের সিলেট জেলার রাজনীতিবিদ যিনি সংরক্ষিত মহিলা ২৪ আসনের আসনের সংসদ সদস্য ছিলেন।
ফাতেমা চৌধুরী পারু ৪ আগস্ট ১৯৪৪ সালে সিলেট জেলার গোলাপগঞ্জের রণকেলী গ্রামে জন্মগ্রহণ করেন। তিনি মৃত আব্দুল হামিদ হামদু মিয়ার প্রথম কন্যা সন্তান ছিলেন। ১৯৬৩ সালে তিনি সিলেট সরকারি মহিলা কলেজ থেকে এইচএসসি পাস করেন। মুক্তিযুদ্ধে তার ও তার পরিবারের ভূমিকা ছিল খুব বেশি। তার ভাই ইয়ামিন চৌধুরী বীর বিক্রম খেতাব প্রাপ্ত ছিলেন।
ফাতেমা চৌধুরী পারু দ্বিতীয়, পঞ্চম ও ষষ্ঠ জাতীয় সংসদের মহিলা আসন ২৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। তিনি মৃত্যুবরণ করেছেন।
বাষ্প

পদার্থবিজ্ঞানে, বাষ্প (আমেরিকান ইংরেজি: vapor ; ব্রিটিশ ইংরেজি: vapour) হচ্ছে গ্যাসীয় দশায় বিদ্যমান কোন পদার্থ, যার তাপমাত্রা ঐ পদার্থের সংকট তাপমাত্রার ("critical temperature") চেয়ে নিম্নতর। এর মানে হল বাষ্পের তাপমাত্রা না কমিয়ে, শুধুমাত্র চাপ বৃদ্ধির মাধ্যমে ঘনীভূত করে একে তরলে রূপান্তরিত করা যায়। বাষ্প আর অ্যারোসল - দুটি ভিন্ন জিনিস। অ্যারোসল হচ্ছে কোন গ্যাসের মধ্যে বিদ্যমান কঠিন, তরল বা বায়বীয় পদার্থের ক্ষুদ্র কণাসমূহের একটি মিশ্রণবিশেষ।
উদাহরণস্বরূপ বলা যায়, পানির সংকট তাপমাত্রা হচ্ছে , যা হচ্ছে পানির জন্য সর্বোচ্চ তাপমাত্রা যেখানে তা তরল দশায় থাকতে পারে। বায়ুমণ্ডলে সাধারণ তাপমাত্রার সীমার মধ্যে, গ্যাসীয় পানি (জলীয় বাষ্প হিসেবে পরিচিত) ঘনীভূত হয়ে তরলে পরিণত হবে যদি এর আংশিক চাপ পর্যাপ্তভাবে বাড়ানো যায়।
বাষ্প কোন তরল (অথবা কঠিন) পদার্থের সাথে সহাবস্থান করতে পারে। যখন এটা সত্য হয়, তখন দশা দুটি সাম্যাবস্থায় থাকবে, এবং গ্যাসের আংশিক চাপ এবং সাম্যাবস্থায় থাকা তরলের (অথবা কঠিনের) বাষ্পচাপ পরস্পর সমান হবে।
বাষ্প বলতে কোন পদার্থের এমন গ্যাসীয় দশা নির্দেশ করে যেখানে ঐ একই পদার্থ তার সংকট তাপমাত্রার চেয়ে নিম্নতর তাপমাত্রায়, তরল কিংবা কঠিন দশাতেও বিরাজমান থাকতে পারে। যেমন- পানির সংকট তাপমাত্রা ; সর্বোচ্চ এই তাপমাত্রা পর্যন্ত পানি তরল দশায় থাকতে পারে। যদি বাষ্পের সাথে তরল অথবা কঠিন দশার সংস্পর্শ থাকে, ঐ দশাদ্বয় পরস্পর সাম্যাবস্থায় থাকবে। "গ্যাস" শব্দটি দ্বারা সংকোচনযোগ্য প্রবাহী দশা নির্দেশ করা হয়। গ্যাসের বিদ্যমান তাপমাত্রায় যদি ঐ গ্যাসের কোন তরল অথবা কঠিন দশার অস্তিত্ব না থাকে, তাহলে ঐ গ্যাসকে স্থির গ্যাস বলা হয়, যেমন- গতানুগতিক পারিপার্শ্বিক তাপমাত্রায় বাতাস। কোন তরল কিংবা কঠিন পদার্থ হতে বাষ্প নির্গত হতে হলে যে তাকে ফুটতে হবে, এমন কোন কথা নেই।
মেঘ গঠন এবং ঘনীভবনের মত পরিচিত প্রক্রিয়াসমূহের সাথে বাষ্প জড়িত। গ্যাস ক্রোমাটোগ্রাফিতে, কোন তরলের নমুনা থেকে পাতন এবং "হেডস্পেস" "নিষ্কাশন" প্রযুক্তির মত ভৌত প্রক্রিয়ার ক্ষেত্রে বাষ্প ব্যবহৃত হয়।
কোন বাষ্পের উপাদান অণুসমূহের মধ্যে স্পন্দন, ঘূর্ণন এবং স্থানান্তর ("translational") গতি বিদ্যমান থাকে। গ্যাসের গতিতত্ত্বে এই গতিসমূহের প্রভাব বিবেচনা করা হয়।
বাষ্পচাপ হচ্ছে একটি নির্দিষ্ট তাপমাত্রায় কোন তরল অথবা কঠিন কর্তৃক সাম্যাবস্থায় প্রযুক্ত চাপ। সাম্যাবস্থায় কোন তরল অথবা কঠিনের বাষ্পচাপ, ঐ তরল অথবা কঠিনের সংযোগপৃষ্ঠের সাথে সংস্পর্শের মাত্রার ওপর নির্ভরশীল নয়।
যে তাপমাত্রায় কোন তরলের বাষ্পচাপ সাধারণ বায়ুমণ্ডলীয় চাপের সমান হয়, ঐ তাপমাত্রাকে ঐ তরলটির সাধারণ স্ফুটনাংক বলা হয়।
দ্বৈত দশা ব্যবস্থার ক্ষেত্রে (যেমন- দুটি তরল দশা), প্রতিটি স্বতন্ত্র দশার বাষ্পচাপ সমান থাকে। সদৃশ কিংবা বিসদৃশ অণুসমূহের মধ্যকার শক্তিশালী আন্তঃপ্রজাতিক আকর্ষণ বল অনুপস্থিত থাকলে, বাষ্প চাপ রাউলের সূত্র ("Roult's law") অনুসরণ করে। এই সূত্রানুসারে, প্রতিটি উপাদানের আংশিক চাপ হচ্ছে বিশুদ্ধ উপাদানের বাষ্পচাপ এবং ঐ মিশ্রণে তার মোল ভগ্নাশের গুণফলের সমান। মোট বাষ্পচাপ হচ্ছে প্রতিটি উপাদানের আংশিক চাপের সমষ্টির সমান।
যেহেতু বাষ্প গ্যাসীয় দশায় থাকে, সেহেতু বাষ্পের পরিমাণ এর আংশিক চাপের দ্বারা পরিমাপ করা হয়। এছাড়াও, গতানুগতিক বায়মণ্ডলীয় গ্যাসসমূহের ন্যায়, কোন মহাকর্ষীয় ক্ষেত্রে বাষ্প ব্যারোমিতিক সূত্র মেনে চলে।
রালফ এইচ. ফাওলার

স্যার রালফ হাওয়ার্ড ফাওলার ওবি এফআরএস (১ জানুয়ারী ১৮৮৯ - ২৮ জুলাই ১৯৪৪) একজন ব্রিটিশ পদার্থবিদ এবং জ্যোতির্বিজ্ঞানী ছিলেন ।
ফাউলারের জন্ম ১৮৮৮ সালের ১ জানুয়ারি এসেক্সের রয়ডনে, সোনারসেটের বার্নহ্যামের হাওয়ার্ড ফাওলারের এবং ম্যানচেস্টারের সুতি ব্যবসায়ী জর্জ দেউয়ার্স্টের কন্যা ফ্রান্সেস ইভাতে। তিনি প্রাথমিকভাবে বাড়িতে পড়াশোনা করেছিলেন। পরবর্তীতে হরিস হিল এবং উইনচেস্টার কলেজের ইভানসের প্রস্তুতিমূলক স্কুলে পড়াশোনা করতে গিয়েছিলেন । তিনি কেমব্রিজের ট্রিনিটি কলেজের স্কলারশিপ অর্জন করেছিলেন এবং গণিতের উপর পড়াশোনা করেছিলেন।
যুদ্ধক্ষেত্রে স্পিনিং শেলগুলির চালনায় তিনি বড় অবদান রেখেছিলেন । ১৯১৮ সালে তাকে ওবিই উপাধিতে ভূষিত করা হয়। 
১৯১৯ সালে ফাওলার ট্রিনিটিতে ফিরে আসেন এবং ১৯২০ সালে গণিত বিষয়ে কলেজের প্রভাষক নিযুক্ত হন। এখানে তিনি থার্মোডায়নামিক্স এবং স্ট্যাটিস্টিকাল মেকানিক্সে কাজ করেছিলেন, যা শারীরিক রসায়নের ক্ষেত্রে একটি নতুন পদ্ধতির জন্ম দিয়েছিল। যুদ্ধের সময় কমরেড আর্থার মিলনের সাথে তিনি স্টার্লার স্পেকট্রা, তাপমাত্রা এবং চাপ নিয়ে একটি মৌলিক কাজ লিখেছিলেন। ১৯২৫ সালে তিনি রয়েল সোসাইটির ফেলো নির্বাচিত হন । তিনি পল ডিরাকের গবেষণা তদারক হন এবং ১৯২৬ সালে তাঁর সাথে সাদা বামন নক্ষত্রের পরিসংখ্যানিক মেকানিক্সে কাজ করেছিলেন । ১৯২৮ সালে তিনি লোথার নর্ডহাইমের সাথে একটি সেমিনাল পেপার প্রকাশ করেছিলেন যা শারীরিক ঘটনাকে ব্যাখ্যা করে যা এখন হিসাবে পরিচিতফিল্ড ইলেকট্রন ক্যাপচার এবং আধুনিক ইলেক্ট্রন ব্যান্ড তত্ত্বের বৈধতা প্রতিষ্ঠায় সহায়তা করেছে। ১৯৩১ সালে তিনি সর্বপ্রথম তাপগতিবিজ্ঞানের জিরো আইন প্রণয়ন ও লেবেল করেছিলেন । ১৯৩৩ সালে তিনি ক্যাভেনডিশ ল্যাবরেটরিতে তাত্ত্বিক পদার্থবিদ্যা পদার্থবিজ্ঞানের চেয়ার নির্বাচিত হন ।
ফোলার ছিলেন এক তীব্র শৌখিন ক্রিকেটার, যিনি উইকেট কিপার হিসাবে খেলতেন । তিনি ১৯০৮ এবং ১৯০৯ সালে মাইনর কাউন্টি চ্যাম্পিয়নশিপে নরফোকের হয়ে খেলেছিলেন । ১৯২২ সালে তিনি আর্নেস্ট রাদারফোর্ডের একমাত্র কন্যা আইলিন মেরিকে (১৯০১-১৯৩০) বিয়ে করেছিলেন । তাদের চার সন্তান, দুটি কন্যা ও দুই পুত্র ছিল। আইলিন মারা গেলেন তাদের শেষ সন্তানের জন্মের পরে। তার এক নাতি নাতনি হলেন মেরি ফওলর, একজন ভূতত্ত্ববিদ এবং কেমব্রিজের ডারউইন কলেজের বর্তমান মাস্টার ।
মুহাম্মদ নাজিব কাসেমি

মুহাম্মদ নাজিব কাসেমি সাম্ভলী একজন ভারতীয় সুন্নি ইসলামী পণ্ডিত। তিনি আন-নূর পাবলিক স্কুলের প্রতিষ্ঠাতা এবং প্রায় ৫০টি বইয়ের লেখক।
তিনি ইসমাইল সাম্ভলীর নাতি, যিনি একজন মুহাদ্দিস (হাদিস শিক্ষক) এবং ভারতের স্বাধীনতা আন্দোলনের একজন সক্রিয় কর্মী ছিলেন। তিনি ভারতের মুরাদাবাদের জামিয়া কাসেমিয়া মাদ্রাসা শাহীর শাইখুল হাদিস। তার ছাত্রদের মধ্যে আতহার মুবারকপুরী এবং নিজামুদ্দিন আসির আদরাভী বিশেষ ভাবে উল্লেখযোগ্য।
তিনি দারুল উলুম দেওবন্দ থেকে ঐতিহ্যবাহী দরসে নিজামী অধ্যয়ন করেন এবং সেখান থেকে ১৯৯৪ সালে স্নাতক হন। তিনি জামিয়া মিলিয়া ইসলামিয়া থেকে ব্যাচেলর অব আর্টস (বি,এ) ডিগ্রী এবং দিল্লি বিশ্ববিদ্যালয় থেকে আরবিতে মাস্টার অব আর্টস (এম এ) ডিগ্রী অর্জন করেন। তিনি জামিয়া মিলিয়া ইসলামিয়া থেকে হাদিস অধ্যয়নে ডক্টর অব ফিলোসফি ডিগ্রী অর্জন করেন।
তিনি ২১ ডিসেম্বর ২০১৮ সালে উত্তর প্রদেশের সাম্ভালে "আন-নূর পাবলিক স্কুল" প্রতিষ্ঠা করেন। দারুল উলুম দেওবন্দ ও জামিয়া মিলিয়া ইসলামিয়ার শিক্ষকরা এই ভিত্তিপ্রস্তর স্থাপন করেন। তার লিখিত প্রবন্ধ জামিয়া বিনুরিয়ার মাসিক "আল-বাইয়িনাতে" প্রকাশিত হয়েছিল। তার প্রবন্ধ দ্য ইনকিলাব, "দ্য মুনসিফ ডেইলি", "দ্য সিয়াসাত ডেইলি," উর্দু টাইমস, অভধনামা এবং অন্যান্য ভারতীয় ও পাকিস্তানি সংবাদপত্র যেমন ডেইলি ঝং এবং ডেইলি এক্সপ্রেসে প্রকাশিত হয়।
তার অসংখ্য প্রবন্ধ "জাহান-ই-উর্দুতে" প্রকাশিত হয়েছে।
তার নিজ ওয়েবসাইটের লেখা ৪ঠা জানুয়ারি, ২০১৩ তারিখে রিয়াদে অনুষ্ঠিত এক অনুষ্ঠানে বেশ কয়েকজন ভারতীয় পণ্ডিত প্রকাশ করেন। সৌদি গেজেট তার প্রতিবেদনে এই ওয়েবসাইটকে কাসেমির মস্তিষ্কের সন্তান বলে অভিহিত করেছে। উদ্বোধনী অনুষ্ঠানে কাসেমি বলেন, "ইন্টারনেটের জনপ্রিয়তার কথা মাথায় রেখে ইসলামী নামে অনেক নতুন ওয়েবসাইট নিয়মিত চালু করা হয়, যা ইসলামী শিক্ষার ভুল ব্যাখ্যা করে। এই ওয়েবসাইট ব্যবহারকারীদের জন্য নির্ভরযোগ্য ইসলামিক বিষয়বস্তু প্রদান করে"
হজ্জ ও উমরাহ সম্পর্কে সঠিক তথ্য প্রদানের জন্য তিনি হজ্জ-ই-মাবরুর অ্যাপ চালু করেন। এটি ২০১৫ সালে মুহাম্মদ মুস্তাফা আজমি কর্তৃক মুক্তি পায়। এই অ্যাপে ইংরেজি, হিন্দি ও উর্দুতে তার প্রবন্ধ, বই ও ভিডিও রয়েছে যা হজ্জ ও উমরার বিভিন্ন দিক তুলে ধরে।
মুহাম্মদ মুস্তফা আজমি কর্তৃক তার ৩৮টি বই প্রকাশিত হয়। জেএমআই-এর সাবেক ভিসি তালাত আহমেদ, আখতারুল ওয়াসি' এবং আবুল কাসেম নোমানী জামিয়া মিলিয়া ইসলামিয়ার "আনসারি প্রেক্ষাগৃহে" তার ৬টি বই প্রকাশ করেন ।
তারর রচনাবলির মধ্যে রয়েছে:
২০১৯ সালে তিনি "ওয়াতান কে রাতনা" পুরস্কার লাভ করেন।
পদ্মশ্রী আখতারুল ওয়াসি' তার সম্পর্কে বলেন: "আমি প্রায়ই তার প্রবন্ধ পড়ি। তার মধ্যপন্থী এবং পাণ্ডিত্যপূর্ণ প্রবন্ধ সবসময় আমাল হৃদয় স্পর্শ করে। আমি মাওলানা নাজিব কাসমির প্রতি কৃতজ্ঞতা প্রকাশ করছি এবং আল্লাহর কাছে তার দীর্ঘ জীবনের জন্য প্রার্থনা করছি"।
কার্ল এম. বেন্ডার

কার্ল এম বেন্ডার (জন্ম ১৯৪৩) হলেন একজন আমেরিকান ফলিত গণিতবিদ ও গাণিতিক পদার্থবিজ্ঞানী। তিনি বর্তমানে সেন্ট লুইসে ওয়াশিংটন বিশ্ববিদ্যালয়ের পদার্থবিজ্ঞানের বিশিষ্ট অধ্যাপক উইলফ্রেড আর এবং অ্যান লি কনেকার বিশিষ্ট অধ্যাপক পদে কর্মরত আছেন। তিনি হাইডেলবার্গ বিশ্ববিদ্যালয়ের পদার্থবিজ্ঞানের অধ্যাপক এবং লন্ডনের ইম্পেরিয়াল কলেজে ফলিত গণিত ও গাণিতিক পদার্থবিজ্ঞানের ভিজিটিং প্রফেসর হিসেবে কাজ করছেন।
বেন্ডার তার কোয়ান্টাম তত্ত্বে বিরক্তিকর এবং অবিচলিত পদ্ধতির উপর কাজের জন্য বিজ্ঞানে প্রাথমিক প্রাধান্য অর্জন করেন। সহস্রাব্দের শেষের দিকে, বেন্ডার অ-হারমিটিয়ান কোয়ান্টাম সিস্টেমে সমতা-সময় (পিটি) সামঞ্জস্যের গুরুত্ব আবিষ্কার করেন। তার কাজ পদার্থবিজ্ঞানকে, বিশেষ করে অপটিক্সের প্রধান অগ্রগতিকে প্রভাবিত করে।
বেন্ডার ১৯৬৪ সালে কর্নেল বিশ্ববিদ্যালয় থেকে বি.এ. ডিগ্রি অর্জন করেন, যেখানে তিনি সুম্মা কাম লাউড এবং সকল বিষয়ে ভালো নম্বরের সাথে স্নাতক ডিগ্রি অর্জন এবং টেলুরাইড হাউজে বসবাসের জন্য নির্বাচিত হন। সেখানে তিনি ফি বেটা কাপ্পা এবং ফি কাপ্পা ফি এর সম্মানসূচক সদস্য হন। তিনি ১৯৬৫ ও ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে এম.এ এবং পিএইচডি ডিগ্রি অর্জন করেন, যেখানে তিনি পদার্থবিজ্ঞানী সিডনি কোলম্যান এবং তাই-সুন উ-এর অধীনে প্রশিক্ষণপ্রাপ্ত হন। তিনি ১৬৯-৭০ সালে ইনস্টিটিউট ফর অ্যাডভান্সড স্টাডি এর একজন ভিজিটিং স্কলার ছিলেন।
১৯৮৩ সালে তিনি ওয়াশিংটন বিশ্ববিদ্যালয়ে স্নাতক বিভাগে শিক্ষকতার জন্য গারগোয়েল পুরস্কার জিতেছেন। বেন্ডার ওয়াশিংটন বিশ্ববিদ্যালয় এর পুটনাম গণিত প্রতিযোগিতা দলটিকে প্রশিক্ষণ প্রদান করেন, দলটি তার নেতৃত্বে অনেকবার শীর্ষ পাঁচ পারফরম্যান্স-এ স্থান করে নেয়। তিনি ভৌত বিজ্ঞান ও গণিত নির্বাচক কমিটিতে আর্থার হলি কম্পটন ফেলোশিপের সভাপতিত্ব করেন, যা প্রতি বছর সম্ভাব্য স্নাতকদের বৃত্তিতে ১.২ মিলিয়ন মার্কিন ডলারেরও বেশি বৃত্তি প্রদান করে। বেন্ডার প্রায়ই কোয়ান্টাম মেকানিক্স, কোয়ান্টাম ফিল্ড থিওরি, ব্ল্যাক হোল, গ্লোবাল ওয়ার্মিং, বজ্রপাতের গুঞ্জন এবং তাত্ত্বিক পদার্থবিজ্ঞান সহ বেশ কিছু বিষয় নিয়ে জনসম্মুখে আলোচনা করেছেন। তিনি ছিলেন নিম্ন-মাত্রিক কোয়ান্টাম তত্ত্ব এর বিশেষজ্ঞ, যাকে তিনি "কান্ট্রি-স্টাইল কোয়ান্টাম পদার্থবিজ্ঞান" বলে অভিহিত করেছেন।
বেন্ডার পদার্থবিজ্ঞান, গণিত এবং গিজার উপর ৩৪০ টিরও বেশি প্রবন্ধ প্রকাশ করেছেন। বেন্ডার প্রাথমিকভাবে তাত্ত্বিক পদার্থবিজ্ঞানের জন্য আনুমানিক পদ্ধতির উপর নির্ভর করে তার গবেষণায় মনোনিবেশ করেন। তিনি এই বিষয়ে অনেক অগ্রগতি করেছেন, যার মধ্যে রয়েছে, অভিনব বিরক্তিকর এবং অবিচলিত কৌশলের উন্নয়ন এবং বদ্বীপ সম্প্রসারণের অগ্রদূত। স্টিভেন অরসজাগের সাথে লেখা তার বই, "এডভান্সড ম্যাথমেটিকাল মেথডস ফর ফিজিসিস্টস এন্ড ইঞ্জিনিয়ারর্স"। পদার্থবিজ্ঞানী নাইজেল গোল্ডেনফেল্ড বইটিকে "ফলিত গণিতের সেরা বই" হিসেবে বর্ণনা করেছিলেন। ১৯৯৮ সালে তিনি এবং তার স্নাতক ছাত্র স্টেফান বোয়েচার কোয়ান্টাম তত্ত্বে সমতা-সময়ের (পিটি) সামঞ্জস্যের গুরুত্ব আবিষ্কার করেন, যা অনেক প্রায়োগিক শৃঙ্খলার অগ্রগতি ঘটায়।
বেন্ডার তার কর্মজীবনে বেশ কিছু প্রধান একাডেমিক পুরস্কার এবং সম্মাননা অর্জন করেছেন। তিনি নিম্ন-মাত্রিক কোয়ান্টাম তত্ত্বে তার কাজের জন্য ২০০৩ সালে গুগেনহাইম ফেলোশিপ অর্জন করেন। ১৯৭৮ সালে তিনি আমেরিকান ফিজিক্যাল সোসাইটির একজন ফেলো নির্বাচিত হন এবং বর্তমানে তিনি যুক্তরাজ্যের ফিজিক্স ইনস্টিটিউটের ফেলো হিসেবে কর্মরত আছেন। তিনি ১৯৯৫ সালে ফুলব্রাইট ফেলোশিপ এবং লেডি ডেভিস ফেলোশিপ লাভ করেন।
ডেভিড বোম

ডেভিড জোসেফ বোম এফআরএস (২০ ডিসেম্বর ১৯১৭ – ২৭ অক্টোবর ১৯৯২) ছিলেন একজন মার্কিন বিজ্ঞানী যাকে বিংশ শতাব্দীর অন্যতম গুরুত্বপূর্ণ তাত্ত্বিক পদার্থবিজ্ঞানী হিসেবে পরিগণিত করা হয় এবং যিনি কোয়ান্টাম তত্ত্ব, স্নায়ুমনোবিজ্ঞান এবং দর্শনে অপ্রচলিত ধারণাসমূহ প্রবর্তন করেছেন।
বোম একটি দৃষ্টিভঙ্গিকে প্রচার করেন যা হলো: কোয়ান্টাম পদার্থবিজ্ঞান মানে হলো বাস্তবতার পুরাতন কার্টেসিয়ান মডেল - যে দুই ধরনের পদার্থ আছে, মানসিক এবং শারীরিক, যা কোনভাবে মিথস্ক্রিয়া করে - তা খুবই সীমিত ছিল। এর পরিপূরক হিসেবে তিনি "ইমপ্লিকেট" এবং "এক্সপ্লিকেট" নামে একটি গাণিতিক ও শারীরিক তত্ত্ব উদ্ভাবন করেন। 
তিনি আরও বিশ্বাস করতেন যে মস্তিষ্ক কোষীয় পর্যায়ে, কিছু কোয়ান্টাম প্রভাবের গণিত অনুযায়ী কাজ করে।
বোম প্রযুক্তির বিপদ সম্পর্কে সতর্ক করেছেন। কমিউনিস্ট পার্টির সাথে তার সম্পৃক্ততার কারণে তাকে মার্কিন যুক্তরাষ্ট্র ছেড়ে চলে যেতে হয়। তার বৈজ্ঞানিক কর্মজীবন বিভিন্ন দেশেব্যাপী পরিব্যাপ্ত ছিল। প্রথমে তিনি ব্রাজিলিয়ান এবং তারপর ব্রিটিশ নাগরিকত্ব লাভ করেন। ১৯৫৬ সালে হাঙ্গেরীয় গণজাগরণের পর তিনি মার্ক্সবাদ ত্যাগ করেন।
বোম পেনিসেলভেনিয়ার উইলকেস-বারেতে জন্মগ্রহণ করেন। তার পিতা স্যামুয়েল বোহম একজন হাঙ্গেরীয় ইহুদি অভিবাসী এবং মাতা একজন লিথুয়ানিয়ান ইহুদী। তিনি প্রধানত তার বাবার (যিনি ছিলেন একটি আসবাবপত্রের দোকানের মালিক) কাছে বেড়ে উঠেন। একটি ইহুদী পরিবারে বেড়ে ওঠা সত্ত্বেও, তিনি তার কিশোর বয়সে একটি অ্যাগনস্টিক হয়ে ওঠেন। বোম পেনসেলভানিয়া স্টেট কলেজ (বর্তমানে পেনসেলভানিয়া স্টেট ইউনিভার্সিটি) থেকে ১৯৩৯ সালে স্নাতক, এবং তারপর ক্যালিফোর্নিয়া ইনস্টিটিউট অফ টেকনোলজি-এ এক বছরের জন্য পড়াশোনা করেন। এরপর তিনি ইউনিভার্সিটি অফ ক্যালিফোর্নিয়া,বার্কলি রেডিয়েশন ল্যাবেরটরির রবার্ট ওপেনহাইমার পরিচালিত তাত্ত্বিক পদার্থবিজ্ঞান বিভাগে পড়াশোনা করেন,পরবর্তীতে তিনি সেখান থেকে ডক্টরেট ডিগ্রি অর্জন করেন।
দ্বিতীয় বিশ্বযুদ্ধের সময়, ম্যানহাটন প্রকল্পই প্রথম পারমাণবিক বোমা উৎপাদন প্রচেষ্টায় বার্কলির পদার্থবিজ্ঞান গবেষণাকে গতিশীল করে। যদিও ওপেনহাইমার বোমকে লস আলামোসে (পারমাণবিক বোমা নকশা করার জন্য ১৯৪২ সালে প্রতিষ্ঠিত শীর্ষ গোপন গবেষণাগার)
তার সাথে কাজ করতে বলেছিলেন কিন্তু প্রকল্পটির পরিচালক ব্রিগেডিয়ার জেনারেল লেসলি গ্রোভস রাজনীতিতে বোমের পদচারণা এবং উইনবার্গের সাথে ঘনিষ্ঠ বন্ধুত্বের প্রমাণ দেখে তিনি বোমের নিরাপত্তা ছাড়পত্র অনুমোদন করেন নি।
যুদ্ধের সময়, বোহম বার্কলিতে অবস্থান করেন, যেখানে তিনি পদার্থবিজ্ঞান শেখাতেন এবং প্লাজমা, স এবং সিঙ্ক্রোসাইক্লোট্রনের গবেষণা পরিচালনা করেন। তিনি একটি অস্বাভাবিক ১৯৪৩ সালে তার পিএইচডি সম্পন্ন করেন। বোম পরবর্তীতে টেনেসির ওক রিজে ওয়াই-১২ কেন্দ্রে কালুট্রনদের জন্য তাত্ত্বিক গণনা করেন, যা ১৯৪৫ সালে হিরোশিমায় ফেলা পারমাণবিক বোমা তৈরির জন্য প্রয়োজনীয় ইউরেনিয়ামের তড়িচ্চুম্বকীয় সমৃদ্ধির জন্য ব্যবহার করা হয়।
১৯৫০ এর দশকের প্রথম দিকে, বোমের প্রদানকৃত গুপ্ত চলকের ব্যাপারে নৈমিত্তিক তত্ত্ব বেশিরভাগ বিজ্ঞানীদের কর্তৃক নেতিবাচকভাবে গৃহীত হয়, যার ফলে পদার্থবিজ্ঞানীদের মধ্যে বোমকে একজন ব্যক্তি হিসেবে এবং বোমের ধারণা উভয়টিকেই উপেক্ষা করার একটি ব্যাপক প্রবণতা দেখা যেত। ১৯৫০-এর দশকের শেষের দিকে এবং ১৯৬০-এর দশকের শুরুতে বোমের ব্যাপারে আগ্রহের একটি উল্লেখযোগ্য পুনরুত্থান দেখা যায়; ১৯৫৭ সালে ব্রিস্টলে কলস্টন রিসার্চ সোসাইটির নবম সিম্পোজিয়াম তার প্রদানকৃত ধারণাকে আবার জনপ্রিয় করে তুলতে একটি গুরুত্বপূর্ণ সন্ধিক্ষণ ছিল।
হামিরবাটী

হামিরবাটী হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।
হামিরবাটী গ্রামের স্থানাঙ্ক ।
২০১১ সালের জনগণনা অনুযায়ী, হামিরবাটীর জনসংখ্যা ১,৭৫৪। এর মধ্যে ৮৯৫ জন (৫১ শতাংশ) পুরুষ এবং ৮৫৯ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২২৫। হাটবসন্তপুরের মোট সাক্ষর জনসংখ্যা ১,২০২ (অন্যূন ছয় বছর বয়সী জনসংখ্যার ৭৮.৬১ শতাংশ)।
ডেভিড ব্রুস্টার

স্যার ডেভিড ব্রুস্টার (১১ ডিসেম্বর ১৭৮১ - ১০ ফেব্রুয়ারি ১৮৬৮) ছিলেন একজন ব্রিটিশ বিজ্ঞানী, উদ্ভাবক, লেখক এবং একাডেমিক প্রশাসক। বিজ্ঞানে তাকে প্রধানত ফিজিকাল অপটিক্সে তার পরীক্ষামূলক কাজের জন্য স্মরণ করা হয়। যার মধ্যে রয়েছে মেরুকরণ অধ্যয়ন এবং ব্রুস্টারের কোণ আবিষ্কার। তিনি ফটোইলাস্টিসিটি আবিষ্কার করেন, এর ফলে অপটিকাল মিনারেলজির ক্ষেত্র তৈরি হয়। তাঁর এই কাজের জন্য উইলিয়াম হুইওয়েল তাকে "আধুনিক পরীক্ষামূলক অপটিক্সের জনক" এবং "অপটিক্সের জোহানস কেপলার" বলে অভিহিত করেন।
তিনি ছিলেন আলোকচিত্র শিল্পের একজন অগ্রদূত,ব্রুস্টার একটি উন্নত স্টেরিওস্কোপ আবিষ্কার করেন, যাকে তিনি "ল্যান্টিকুলার স্টেরিওস্কোপ" বলে অভিহিত করেন এবং যা ছিল প্রথম বহনযোগ্য ত্রিমাত্রিক দেখার যন্ত্র। তিনি বাইনোকুলার ক্যামেরা, দুই ধরনের পোলারিমিটার, পলিজোনাল লেন্স, লাইটহাউস ইলিউমিনেটর এবং কালাইডোস্কোপ আবিষ্কার করেন।
ব্রুস্টার একজন প্রেসবিটেরিয়ান ছিলেন এবং স্কটল্যান্ডের ফ্রি চার্চ বিঘ্ন শোভাযাত্রায় তার ভাইয়ের অবলম্বনকৃত পথে হেঁটেছিলেন।
বিজ্ঞানের ইতিহাসবিদ হিসেবে ব্রুস্টার তার আদর্শ আইজ্যাক নিউটনের জীবন ও কাজের উপর মনোযোগ প্রদান করেন। ব্রুস্টার ১৮৩১ সালে নিউটনের একটি বিস্তারিত জীবনী প্রকাশ করেন এবং পরবর্তীতে প্রথম বৈজ্ঞানিক ইতিহাসবিদ হিসেবে তিনি নিউটনের "নাখলাস" এর অনেক গবেষণাপত্র পরীক্ষা করেন। ব্রুস্টার এছাড়াও জনপ্রিয় বিজ্ঞানের অসংখ্য পুস্তক রচনা করেন এবং তিনি ছিলেন ব্রিটিশ সাইন্স এসোসিয়েশনের অন্যতম প্রতিষ্ঠাতা। ১৮৪৯ সালে তিনি প্রতিষ্ঠানটির রাষ্ট্রপতি নির্বাচিত হন। তিনি স্কটল্যান্ডে উচ্চশিক্ষার আদর্শ হয়ে ওঠেন। তিনি অধ্যক্ষ হিসেবে সেন্ট অ্যান্ড্রুজ বিশ্ববিদ্যালয়(১৮৩৭-৫৯) এবং পরে এডিনবার্গ বিশ্ববিদ্যালয়ে(১৮৫৯-৬৮) দায়িত্ব পালন করেন। ব্রুস্টার এছাড়াও ১৮ খণ্ডের এডিনবার্গ এনসাইক্লোপিডিয়া সম্পাদনা করেন। পদার্থবিজ্ঞানে তার অবদান অনস্বীকার্য এবং প্রশংসার দাবিদার।
ডেভিড ব্রুস্টার রক্সবার্গশায়ারের জেডবার্গের ক্যাননগেটে জন্মগ্রহণ করেন। মার্গারেট কী (১৭৫৩-১৭৯০) এবং জেমস ব্রুস্টারের (১৭৩৫-১৮১৫) এর পরিবারে জন্মগ্রহণ করেন, তার পিতা ছিলেন জেডবার্গ গ্রামার স্কুলের রেক্টর এবং উচ্চ খ্যাতিসম্পন্ন শিক্ষক। ডেভিড ছিলেন তার পিতামাতার ছয় সন্তানের (দুই কন্যা ও চার পুত্র) মধ্যে তৃতীয়: জেমস (১৭৭৭-১৮৪৭), ক্রেইগের মন্ত্রী; ফেরিডেন; ডেভিড; জর্জ (১৭৮৪-১৮৫৫), ফিফের স্কুনির মন্ত্রী; এবং প্যাট্রিক (১৭৮৮-১৮৫৯), প্যাসলির অ্যাবে চার্চের মন্ত্রী।
ব্রুস্টার দুইবার বিয়ে করেন। তার প্রথম স্ত্রী জুলিয়েট ম্যাকফারসন (১৭৭৬-১৮৫০), জেমস ম্যাকফারসনের (১৭৩৬-১৭৯৬) কন্যা ছিলেন (জেমস ছিলেন ওসিয়ান কবিতার সম্ভাব্য অনুবাদক)। তারা জুলাই ১৮১০ সালে এডিনবার্গে বিয়ে করেন এবং তাদের চার পুত্র ও একটি কন্যা ছিল:
১.জেমস (১৮১২-বর্তমান)
২.চার্লস ম্যাকফারসন (১৮১৩-১৮২৮),তিনি ডুবে মারা যান। 
৩.ডেভিড এডওয়ার্ড ব্রুস্টার (১৭ আগস্ট ১৮১৫ -বর্তমান) ভারতে কর্মরত একজন সামরিক কর্মকর্তা (লেফটেন্যান্ট কর্নেল)।
৪.হেনরি ক্রেইগি (১৮১৬-১৯০৫),একজন সামরিক কর্মকর্তা এবং ফটোগ্রাফার। 
৫.মার্গারেট মারিয়া গর্ডন (১৮২৩-১৯০৭) তিনি ব্রুস্টার এর উপর একটি বই লিখেছেন।
ব্রুস্টার দ্বিতীয়বার নিসে স্কারবোরাফের থমাস পারনেলের দ্বিতীয় কন্যা জেন কিরক পারনেলকে (জন্ম.১৮২৭) বিয়ে করেন।
ব্রুস্টার ১৮৬৮ সালে মৃত্যুবরণ করেন এবং তাকে মেলরস এবেতে তার প্রথম স্ত্রী ও দ্বিতীয় পুত্রের পাশে সমাধিস্থ করা হয়। তার প্রতি শ্রদ্ধা নিবেদন করে হেরিওট-ওয়াট বিশ্ববিদ্যালয়ের পদার্থবিজ্ঞান ভবনের নাম রাখা হয়।
সাগরলাল দত্ত

সাগরলাল দত্ত বা 'সাগর দত্ত' (১৮২১ — ১৮৮৬) একজন জনহিতৈষী বাঙালি ব্যবসায়ী, সমাজসেবী ও দানবীর ছিলেন। তার নামাঙ্কিত কামারহাটীতে কলেজ অফ মেডিসিন এবং সাগর দত্ত হাসপাতাল তারই দান করা জমিতে অবস্থিত।
সাগর দত্ত ১৮২১ সালে হুগলি জেলার চুঁচুড়ায় জন্মগ্রহণ করেন সুবর্ণবণিক সম্প্রদায়ের দত্ত পরিবারে। পিতার নাম ছিল মোহনচাঁদ দত্ত। ১৭ বছর বয়েসে পৈতৃক ব্যবসার দেখাশোনার কাজ ছেড়ে 'কার্লাইল নেফিউ অ্যান্ড কোম্পানি' নামক একটি বিদেশী কোম্পানীর অফিসে কেরাণী তথা মুৎসুদ্দির কাজ করতে থাকেন তিনি। কিছুকাল পরে দত্ত লাভজনক নীলের কারবারে যোগ দেন। বিপুল পয়সা অর্জন করার দুই বছর পরে দাদা পীতাম্বর দত্তের সাথে পাটের ব্যবসায় নামেন এবং সাগরলালবাবু নামে খ্যাতি পান। যদিও তিনি দেশীয় সংস্কৃতিতে অভ্যস্ত ছিলেন। ব্রাহ্মসমাজের উন্নতিতে অর্থ প্রদান করেন। নিজের এলাকায় ঠাকুরবাড়ী, অতিথিশালা, ইংরেজি শিক্ষা বিদ্যালয় ইত্যাদি স্থাপন করেন। দানশীল ব্যক্তি হিসাবে তার বিশেষ পরিচিতি হয়। কলকাতার কলুটোলায় থাকাকালীন তিনিই প্রথম বাঙালী ব্যক্তি যিনি টেলিফোন ব্যবহার করেছিলেন। তার স্ত্রী ম্যালেরিয়া আক্রান্ত হয়ে মারা গেলে হাসপাতাল তৈরীর প্রয়োজনীয়তা বোধ করেন সাগর দত্ত। ১৮৮৬ সালে তার মৃত্যুর আগে ১৩ লক্ষাধিক টাকার সম্পত্তি ও কামারহাটি বাগানবাড়ীর জমি দান করে যান এই উদ্দেশ্যে। হুগলি জেলার দত্তবাড়ীর দুর্গাপূজার প্রচলন করেন সাগর দত্ত। কলকাতা পুরসভা, ১৯২৮ সালে শোভারাম বসাক ফার্স্ট লেনের নাম পরিবর্তন করে সাগর দত্ত লেন করে। সম্পর্কে তিনি সঙ্গীতশিল্পী লালচাঁদ বড়ালের মাতামহ।
সাগরলাল ব্যবসার কারণে কলকাতার কলুটোলার ১৪ নং গোপালচন্দ্র লেনের বাড়িতে বাস করতেন। চুঁচুড়ার বাড়িতেই থাকতেন তার স্ত্রী জহরমণি দেবী। তাদের ছিল দুটি কন্যা সন্তান। কনিষ্ঠা কন্যা ছিলেন খ্যাতনামা সঙ্গীতশিল্পী লালচাঁদ বড়ালের মাতা। পুত্র সন্তান না থাকায় সাগরলাল বৃদ্ধ বয়সে মানিকলালকে পোষ্যপুত্র গ্রহণ করেন। ব্যবসা-বাণিজ্যে মানিকলালের অনুরাগ ছিল না। মানিকলালকে পোষ্যপুত্র হিসাবে গ্রহণ করার পরই স্ত্রী জহরমণি দেবী ম্যালেরিয়ায় মারা যান। পত্নী বিয়োগের পর সাগরলাল সংসারের উপর বীতরাগ হয়ে কামারহাটির বাগানবাড়ীতে বসবাস করতে থাকেন। ১২৯৩ বঙ্গাব্দের ২৫ কার্তিক বুধবার ( নভেম্বর ১৮৮৬ খ্রিস্টাব্দে) পরলোক গমন করেন।
ডেভিড বিসলে

ডেভিড মুলড্রো বিসলে (জন্ম ২৬ ফেব্রুয়ারি, ১৯৫৭) একজন আমেরিকান রাজনীতিবিদ এবং জাতিসংঘের বিশ্ব খাদ্য কর্মসূচির নির্বাহী পরিচালক। রিপাবলিকান পার্টির সদস্য বিসলে ১৯৯৫ সাল থেকে ১৯৯৯ সাল পর্যন্ত দক্ষিণ ক্যারোলিনার ১১৩ তম গভর্নর হিসাবে দায়িত্ব পালন করেছেন; ১৯৯৯ সালের নির্বাচনে ডেমোক্র্যাট জিম হোজেসের কাছে তিনি পরাজিত হন।
বিসলে ১৯৭৯ সাল থেকে ১৯৯৫ সাল পর্যন্ত দক্ষিণ ক্যারোলিনা হাউস রিপ্রেজেন্টেটিভ সদস্য ছিলেন, ১৯৮৫ থেকে ১৯৮৬ সাল পর্যন্ত সংখ্যাগরিষ্ঠ দলের হুইপ এবং ১৯৮৭ থেকে ১৯৮৯ পর্যন্ত সংখ্যাগরিষ্ঠ দলের নেতা হিসাবে দায়িত্ব পালন করেছিলেন। তিনি দেশের কনিষ্ঠতম স্পিকার "প্রো টেম্পোর" এবং মেজরিটি লিডার হিসাবে কাজ করেছিলেন। ১৯৯১-৯২ এর আইনসভা অধিবেশনেই বেসলি রিপাবলিকান পার্টিতে চলে যান। ১৯৯৪ সালে গভর্নর নির্বাচনের সময়, বিসলে এবং তার ডেমোক্রেটিক প্রতিপক্ষ লেফটেন্যান্ট গভর্নর নিক থিয়োডোর উভয়ই তাদের নিজ নিজ দলের মধ্যে কঠোর প্রাথমিক বিরোধিতার মুখোমুখি হয়েছিল। বিসলে তার প্রাইমারি ও রান-অফ উভয় ক্ষেত্রেই তার সবচেয়ে শক্ত প্রতিদ্বন্দ্বী, প্রাক্তন কংগ্রেসম্যান এবং রাজ্য সিনেটর আর্থার রাভেনেল জুনিয়রকে পরাজিত করেছিলেন এবং ৫০% –৪৮% এর ছোট্ট ব্যবধানে সাধারণ নির্বাচনে বিজয়ী হন।
ফেব্রুয়ারি ২০১৭ সালে, জাতিসংঘে মার্কিন যুক্তরাষ্ট্রের রাষ্ট্রদূত নিকি হ্যালি (দক্ষিণ ক্যারোলাইনার প্রাক্তন গভর্নর) বিসলেকে বিশ্ব খাদ্য কর্মসূচির (ডাব্লুএফপি) পরবর্তী নির্বাহী পরিচালক হিসাবে মনোনীত করেছিলেন। জাতিসংঘের সেক্রেটারি-জেনারেল আন্তোনিও গুতেরেস এবং জাতিসংঘের খাদ্য ও কৃষি সংস্থা জোসে গ্রাজিয়ানো দা সিলভা মার্চ ২০১৭ সালে বিসলেকে এই পদে নিয়োগ দিয়েছিলেন, এবং “প্রাক্তন গভর্নর অত্যন্ত শক্তিশালী সংস্থান নিয়ে বিশ্বজুড়ে মূল সরকারী ও ব্যবসায়ী নেতৃবৃন্দ এবং অংশীদারদের সাথে বিস্তৃত অভিজ্ঞতা এনেছিলেন” বলে মন্তব্য করেছিলেন। গুতেরেস আরও বলেছিলেন, পদের জন্য ২৩ টি আবেদন/মনোনয়নের মধ্যে একজন ছিলেন বিসলে। 
বিসলে মেরি উড বিসলেকে বিয়ে করেছেন। বিসলে বর্তমানে ডাব্লুএফপির বিশ্ব সদর দফতর ইতালির রোমে বসবাস করছেন। ২০২০ সালের ২০ মার্চ, তিনি কোভিড-১৯-এ আক্রান্ত হন।
|-
কার্ডিফ সিটি ফুটবল ক্লাব

কার্ডিফ সিটি ফুটবল ক্লাব (; এছাড়াও কার্ডিফ সিটি এফসি অথবা শুধুমাত্র কার্ডিফ সিটি নামে পরিচিত) হচ্ছে কার্ডিফ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৯৯ সালে রিভারসাইড অ্যাসোসিয়েশন ফুটবল ক্লাব হিসেবে প্রতিষ্ঠিত হয়েছে। কার্ডিফ সিটি তাদের সকল হোম ম্যাচ কার্ডিফের কার্ডিফ সিটি স্টেডিয়ামে খেলে থাকে; যার ধারণক্ষমতা হচ্ছে ৩৩,৩১৬। বর্তমানে এই ক্লাবের ম্যানেজারের দায়িত্ব পালন করছেন এরোল বুলুত এবং সভাপতির দায়িত্ব পালন করছেন মেহমেত দালমান। বর্তমানে ইংরেজ মধ্যমাঠের খেলোয়াড় জো রলস এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কার্ডিফ সিটি এপর্যন্ত ২৭টি শিরোপা জয়লাভ করেছে; যার মধ্যে ১২টি ওয়েলশ কাপ, ১টি ইএফএল চ্যাম্পিয়নশিপ, ১টি এফএ কাপ এবং ১টি এফএ কমিউনিটি শিল্ড শিরোপা রয়েছে।
উৎস:
প্রথম বিভাগ (প্রথম স্তর)
দ্বিতীয় বিভাগ / ইএফএল চ্যাম্পিয়নশিপ (দ্বিতীয় স্তর)
তৃতীয় বিভাগ দক্ষিণ / তৃতীয় বিভাগ (তৃতীয় স্তর)
চতুর্থ বিভাগ / তৃতীয় বিভাগ (চতুর্থ স্তর)
এফএ কাপ
এফএ চ্যারিটি শিল্ড
ফুটবল লিগ কাপ
ওয়েলশ কাপ
সাইদ আহমদ আকবরাবাদী

সাঈদ আহমেদ আকবরাবাদী (১৯০৮-১৯৮৫) ছিলেন একজন ভারতীয় সুন্নি ইসলামী পণ্ডিত, উর্দু ভাষার লেখক এবং আলিগড় মুসলিম বিশ্ববিদ্যালয়ের ধর্মতত্ত্ব অনুষদের সাবেক ডিন। তিনি আদ দিরাসাতুল ইসলামিয়ার প্রতিষ্ঠাতা।
সাঈদ আহমদ আকবরাবাদী ১৯০৮ সালে ভারতের ঔপনিবেশিক শহর আগ্রায় জন্মগ্রহণ করেন। তিনি বাড়িতে প্রাথমিক অধ্যয়ন শুরু করেন। তারপর তিনি মোরাদাবাদের মাদ্রাসা শাহীতে পড়াশোনা করেন এবং পরে দারুল উলুম দেওবন্দ থেকে স্নাতক হন। সেখানে তিনি আনোয়ার শাহ কাশ্মীরি, শাব্বির আহমেদ উসমানী ও ইব্রাহিম বালিয়াভির অধীনে পড়াশোনা করেন। এরপর তিনি লাহোরের ওরিয়েন্টাল কলেজে বিশেষ কোর্স সম্পন্ন করেন। এই সময়ের মধ্যে তিনি ফতেহপুরীর মাদ্রাসা-ই-আলিয়ায় প্রাচ্য ভাষার শিক্ষক হিসেবে নিযুক্ত হন। তিনি দিল্লির সেন্ট স্টিফেন্স কলেজ থেকে আরবিতে মাস্টার অব আর্টস (এম এ) ডিগ্রী অর্জন করেন।
লাহোরের ওরিয়েন্টাল কলেজে পড়াশোনা শেষ করে তিনি দাভেলের জামিয়া ইসলামিয়া তালিমুদ্দ্বীন মাদ্রাসায় শিক্ষকতা শুরু করেন। এরপর তিনি ফতেহপুরীর মাদ্রাসা-ই-আলিয়ায় প্রাচ্য ভাষা শিক্ষা দেন। দিল্লির সেন্ট স্টিফেন্স কলেজ থেকে এম এ সম্পন্ন করার পর তিনি একই কলেজে প্রভাষক হন। ইতোমধ্যে মুহাম্মদ জিয়া-উল-হক (পাকিস্তানের সাবেক রাষ্ট্রপতি) তার ছাত্র হন। ১৯৪৯ সালে তিনি কলকাতার মাদ্রাসা-ই-আলিয়ার অধ্যক্ষ হন।
১৯৫৮ সালে তিনি আলিগড় মুসলিম বিশ্ববিদ্যালয়ের ধর্মতত্ত্ব অনুষদের ডিন হন। তিনি একটি দুর্বল অনুষদ রূপান্তর এবং স্নাতক শিক্ষকতা এবং একটি ডক্টরেট প্রোগ্রাম চালু করেন। তিনি আনোয়ার শাহ কাশ্মীরির (এবং অনুষদের) প্রথম ডক্টরাল থিসিস তত্ত্বাবধান করেছিলেন, যা পরে ১৯৭৪ সালে আলীগড় মুসলিম বিশ্ববিদ্যালয় প্রকাশ করেছিল।
১৯৬২ ও ১৯৬৩ সালে তিনি কানাডার ম্যাকগিল বিশ্ববিদ্যালয়ের ইনস্টিটিউট অফ ইসলামিক স্টাডিজের ভিজিটিং প্রফেসর ছিলেন। ১৯৭২ সালে এএমইউ থেকে অবসর গ্রহণের পর তিনি চার বছর তুঘলকাবাদের হামদারদের একটি ইসলামী বিশ্ববিদ্যালয়ে যোগ দেন।
এরপর তিনি কালিকট বিশ্ববিদ্যালয়ে এবং পরে আলিগড় মুসলিম বিশ্ববিদ্যালয়ের ভিজিটিং প্রফেসর হন। এরপর দারুল উলুম দেওবন্দে তিনি নতুন গবেষণা বিভাগের ও শাইখুল হিন্দ একাডেমীর পরিচালকের দায়িত্ব লাভ করেন, যা তিনি ১৯৮২ সালের ২৫ ডিসেম্বর থেকে ১৯৮৫ সালের ২৪ মে মৃত্যু পর্যন্ত পালন করেন।
সৈয়দ মুহাম্মদ মুখতার আশরাফ

সৈয়দ মুহাম্মদ মুখতার আশরাফ (Urdu: , ) (জন্ম:৪ আগস্ট ১৯১৬ সাল; ৪ শাওয়াল ১৩৩৪ হিজরি) সরকার এ কালান (উর্দু: , ) বা শায়খ উল মাশাইখ (উর্দু: , ) নামে পরিচিত ছিলেন। ইনি ছিলেন একজন ভারতীয় সূফী সাধক, আধ্যাত্মিক নেতা, ভারতের উত্তর প্রদেশের আশরাফপুর কাচাওয়াচার আশরাফি সুফি তরিকার আহলে সুন্নাহর ইসলামী পণ্ডিত। তিনি ছিলেন আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর এবং সাজ্জাদানাশিন। সৈয়দ তাঁর জন্মভূমিতে ১৯৯৬ সালের ২১ নভেম্বর মারা যান এবং আশরাফ জাহাঙ্গীর সেমনানীর সমাধির (দরগাহ) কাছে তাকে সমাধিস্থ করা হয়।
সৈয়দ ১৯১৬ খ্রিস্টাব্দের ৪ আগস্ট ইসলামিক পঞ্জিকা অনুসারে কাচাওয়াচা শরীফে ৪ শাওয়াল ১৩৩৩ হিজরিতে জন্মগ্রহণ করেন। তিনি ছিলেন সুপরিচিত সুফি সৈয়দ আহমেদ আশরাফের পুত্র এবং আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর।
তিনি তাঁর প্রাথমিক ইসলামী শিক্ষা কেবল তার নিজ শহর কাচাওয়াচা শরীফেই সম্পন্ন করেছিলেন, শেষ করার পরে তিনি মাওলানা ইমাদউদ্দিন ওয়াসি আহমদ সাসরামি এবং মাওলানা আবদুর রশীদ নাগপুরীর কাছ থেকে দরস-ই নিজামী শিখতে শুরু করেন, তারা তাকে বুখারী শরীফ ব্যতীত দরস-ই নিজামীর সমস্ত বই পড়াতেন। হযরত মাওলানা নাঈমুদ্দীন মুরাদাবাদী তাকে বুখারী শরীফ শিখিয়েছিলেন।
তাঁর মাজার ভারতের উত্তর প্রদেশের আম্বেদকর নগরের কাচাওয়াচা শরীফে আশরাফি সুফি তরিকার প্রতিষ্ঠাতা আশরাফ জাহাঙ্গীর সেমনানীর মাজারের নিকটে অবস্থিত। তাঁর উরস (মৃত্যুবার্ষিকী) ৯ রজব পালন করা হয় এবং প্রতি বছর কাচাওয়াচা শরীফে লক্ষ লক্ষ ভক্তের আগমন হয়।
সবিতা বেগম

সবিতা বেগম বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
সবিতা বেগম সপ্তম জাতীয় সংসদের মহিলা আসন ১৭ থেকে জাতীয় পার্টির মনোনীত সংসদ সদস্য ছিলেন।
মরিয়ম বেগম

মরিয়ম বেগম বাংলাদেশ আওয়ামী লীগের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
মরিয়ম বেগম সপ্তম জাতীয় সংসদের মহিলা আসন ১৮ থেকে বাংলাদেশ আওয়ামী লীগের মনোনীত সংসদ সদস্য ছিলেন।